## Metrovalencia oferix servicis especials de tramvia per a acudir este cap de setmana al Japan Weekend Valencia

*** Els dies 17 i 18 se celebra en el recinte firal l’esdeveniment de *pop culture* més gran d’Espanya
* La freqüència de pas serà entre 30 i 40 minuts entre les 06:00 i les 23:00 hores**

Metrovalencia facilitarà, el 17 i 18 de maig, els desplaçaments a Fira València en la línia 4 del tramvia amb l’objectiu de facilitar la mobilitat per a les persones que acudisquen al Japan Weekend Valencia, l’esdeveniment de *pop culture* més gran d’Espanya.

Durant la celebració del certamen, el servici de tramvia circularà entre la parada de Doctor Lluch i la de Fira i viceversa, amb una freqüència de pas entre 30 i 40 minuts en l’horari establit entre les 06:00 i les 23:00 hores.

El dissabte 17, el primer tramvia des de Doctor Lluch circularà a les 06:00 hores, i, des de la parada de Fira, l’últim ho farà a les 22:19 hores.

El diumenge 18, el primer des de Doctor Lluch eixirà a les 07:20 hores, mentres que, des de Fira, l’últim iniciarà el seu trajecte a les 22:19 hores.

Amb la finalitat d’agilitzar el servici, tots els tramvies que facen el recorregut fins a la parada de Fira en la Fira de Mostres ho indicaran en el rètol de destinació situat en la capçalera de la unitat. Juntament amb el tramvia, també es pot accedir a Fira València desplaçant-se fins a l’estació Les Carolines-Fira de la línia 2 de Metrovalencia.

Tots aquells usuaris que desitgen ampliar la informació d’horaris i freqüències d’este servici poden telefonar al número 900 46 10 46 d’atenció al client de Metrovalencia. Esta informació també està disponible en la [pàgina web de Metrovalencia](https://www.metrovalencia.es/ca/), en xarxes socials i en l’app oficial de Metrovalencia.

Fecha: 16/05/2025